text: ব্রুল হ্রদ কানাডার আলবার্টা প্রদেশের পশ্চিমাঞ্চলে অবস্থিত একটি সুবিশাল সুপেয় পানির হ্রদ। হ্রদটি আথাবাস্কা নদীর প্রবাহপথের উপর প্রাকৃতিকভাবে সৃষ্ঠ। হ্রদটির অবস্থান জেসপার জাতীয় উদ্যানের ঠিক পূর্ব দিকে, হিনটন শহর হতে ৩০ কিলোমিটার পশ্চিম দিকে। একটি ঐতিহ্য অনুসারে এই হ্রদের নামকরণ গাছের পোড়া বাকল (, উচ্চারণ: ব্রুল) হতে করা হয়েছে।
  
  ভূগোল 
  ব্রুল হ্রদ সমুদ্র পৃষ্ঠ হতে ৯৮৪ মিটার উপরে অবস্থিত। হ্রদটির সর্বোচ্চ দৈর্ঘ্য ১০ কিলোমিটার এবং সর্বাধিক প্রস্থ ২ কিলোমিটার। এটির আয়তন ১৪.৫ বর্গ কিলোমটার। হ্রদটি মূলত আথাবাস্কা নদীর প্রবাহপথে সৃষ্ঠ বিশাল জলাধার। হ্রদটির দক্ষিণ দিক হতে আথাবাস্কা নদীর অন্তপ্রবাহ এবং উত্তর দিকে বহিপ্রবাহ ঘটেছে। হ্রদের দক্ষিণ অংশে বালিয়াড়ি আছে।
  
  ব্যবহার 
  ব্রুল হ্রদের বালিয়াড়ি 'আল-টেরেন ভেহিকল' চালানোর জন্য বেশ জনপ্রিয়। কানাডার জাতীয় রেলপথের একটি প্রধান পথ এই হ্রদের পশ্চিম দিক দিয়ে চলে গেছে। রেলপথটি একইসাথে মাল পরিবহন এবং ভিয়া কানাডা রেলসংস্থা কর্তৃক যাত্রীপরিবহনে ব্যবহৃত হয়। হ্রদের পূর্বদিক দিক দিয়ে ইয়েলোহেড মহাসড়ক নির্মিত হয়েছে। ১৭৯৯ হতে ১৮০১ সালে এই হ্রদের তীরে পশম ব্যবসা প্রতিষ্ঠান হাডসন বে কোম্পানি'র একটি বাণিজ্য বিরতি কেন্দ্র ছিল।
  
  চিত্রশালা
  
  তথ্যসূত্র 
  
  বিষয়শ্রেণী:কানাডার হ্রদ
title: ব্রুল হ্রদ